**Fejér Megyei Önkormányzat Közgyűlésének**

**111/2015. (V.7.) önkormányzati határozata**

Fejér megye Integrált Területi Programja (FMITP) Nemzeti Fejlesztési Kormánybizottság elé terjesztendő változatának elfogadásáról

Fejér Megye Közgyűlése megtárgyalta a „Fejér megye Integrált Területi Programja (FMITP) Nemzeti Fejlesztési Kormánybizottság elé terjesztendő változatának elfogadása” c. előterjesztést és az alábbi határozatot hozta:

1. A Közgyűlés a Nemzeti Fejlesztési Kormánybizottság elé terjesztendő változatként megtárgyalta az előterjesztés 1. sz. mellékletét képező Fejér megye Integrált Területi Programja 2.0 változatát és a 2. sz. mellékletben található forrásallokációs és indikátorvállalási tábláit és ezeket együttesen elfogadja az alábbi kitétellel.

Az előzetesen felmért fejlesztési igények alapján a TOP 1.4. „Fejlesztett, 0-3 éves gyermekek elhelyezését biztosító férőhelyek száma”, illetve az „Újonnan létrehozott, 0-3 éves gyermekek elhelyezését biztosító férőhelyek száma” indikátorok TOP forrásarányosan meghatározott célértékeinek teljesíthetősége kockázatos.

1. A Közgyűlés felkéri elnökét, hogy döntéséről a Nemzetgazdasági Minisztériumot, illetve a regionális fejlesztési programokért felelős helyettes államtitkárt tájékoztassa a dokumentum Nemzeti Fejlesztési Kormánybizottság elé terjesztése és végső jóváhagyása érdekében.
2. A Közgyűlés felkéri elnökét, hogy a dokumentum elfogadásáról, illetve jóváhagyásáról, és azt követően a pályázati felhívások meghirdetéséről a Közgyűlést tájékoztassa.

**Felelős:** Dr. Molnár Krisztián

Közgyűlés elnöke

**Határidő:** 2015. május 11. (2. pont esetében)

értelemszerűen (3. pont esetében)

Székesfehérvár, 2015. május 7.

**Dr. Molnár Krisztián Dr. Kovács Zoltán**

a közgyűlés elnöke megyei jegyző